《风入松 访张瑶星于松风阁不遇》
清代·宋琬

雨花台畔访紫荆。匹练大江横。钟山紫翠斜阳外，虬龙影、几阵松声。

曾共庐山高衲，小楼明月吹笙。

短筇重过石头城。怀旧不胜情。徵君旧刹栖霞寺，梧桐老、白鹤相迎。

为道二乡居士，来寻三影先生。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。